
	Comisia pentru buget, finanţe şi bănci
Bucureşti,        

Nr. 22/206/21.09.2012
	
	Comisia pentru industrii şi servicii
Bucureşti,        

Nr. 23/162/2012


Biroul Permanent

al

Camerei  Deputaţilor

Vă înaintăm, alăturat, raportul comun asupra propunerii legislative privind abrogarea Legii nr. 9/2012 privind taxa pentru emisiile poluante provenite de la autovehicule ,  cu care Comisia pentru buget, finanţe şi bănci şi Comisia pentru industrii şi servicii a fost sesizată în fond cu adresa Biroului Permanent nr.PL.x 279 din  26 iunie  2012.
	PREŞEDINTE,

Maria Eugenia Barna 

	PREŞEDINTE,

Iulian Iancu

	Comisia pentru buget, finanţe şi bănci
Bucureşti,    

Nr. 22/206/21.09.2012
	
	Comisia pentru industrii şi servicii

Bucureşti,        

Nr. 23/162/2012


RAPORT COMUN
asupra propunerii legislative privind abrogarea Legii nr. 9/2012 privind taxa pentru emisiile poluante provenite de la autovehicule
Cu adresa nr. Plx 279 din 26 iunie  2012, Biroul Permanent conform art.95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci şi Comisia pentru industrii şi servicii, cu propunerea legislativă privind abrogarea Legii nr. 9/2012 privind taxa pentru emisiile poluante provenite de la autovehicule.
Propunerea legislativă are ca obiect de reglementare abrogarea Legii nr. 9/2012 privind taxa pentru emisiile poluante provenite de la autovehicule.
La întocmirea raportului s-au avut în vedere avizul Consiliului legislativ şi Comisiei juridice, de disciplină şi imunităţi.
Propunerea legislativă a fost respinsă de Senat în şedinţa din 21 iunie 2012, în calitate de primă Cameră sesizată.
Guvernul nu susţine adoptarea propunerii legislative.

Propunerea legislativă, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat, este de competenţa decizională a Camerei Deputaţilor .

În raport de obiectul şi conţinutul său, proiectul de Lege face parte din categoria legilor ordinare.

În urma dezbaterii, membrii celor două Comisii, au hotărât, cu majoritate de voturi, în şedinţa Comisiei pentru buget, finanţe şi bănci din data de 19.09.2012 şi în şedinţa Comisiei pentru industrii şi servicii din data de 19.09.2012, respingerea propunerii legislative privind abrogarea Legii nr. 9/2012 privind taxa pentru emisiile poluante provenite de la autovehicule deoarece iniţiativa legislativă nu respectă prevederile art. 13 din Legea responsabilităţii fiscal-bugetare nr. 69/2010,  conform cărora în cazurile în care se fac propuneri de acte normative care conduc la diminuarea veniturilor bugetare, se va elabora fişa financiară care să conţină propuneri de compensare a impactului financiar respectiv, prin majorarea altor venituri bugetare.
	PREŞEDINTE,

Maria Eugenia Barna 

	PREŞEDINTE,

Iulian Iancu


	SECRETAR,

Nicolae Bud

	SECRETAR,




Întocmit,

 Ene Giorgiana-consilier parlamentar
                                                                                           Ioan Bivolaru – consilier parlamentar 
                                                                                               Monica Tudor – consultant parlamentar

